LT Europos Sąjungos oficialusis leidinys C 180/20

Prancūzijos vyriausybės pranešimas, susijęs su Europos Parlamento ir Tarybos direktyva 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų

(Pranešimas apie prašymą išplėsti išskirtinio leidimo, vadinamojo „Permis de la Moselle“, skystiems arba dujiniams angliavandeniliams žvalgyti, taikymo sritį)

(Tekstas svarbus EEE)

(2007/C 180/10)

Bendrovės East Paris Petroleum Development Ltd., įsikūrusios adresu sis Wembley Point, 1 Harrow Road, Wembley, Middlesex, HA9 6DE (United Kingdom), paraiškoje, gautoje 2007 m. sausio 17 d. ir patikslintoje 2007 m. kovo 13 d., prašoma jai suteikti išskirtinį leidimą penkeriems metams žvalgyti skystus arba dujinius angliavandenilius (vadinamasis „Permis de la Moselle“) maždaug 6 011 kvadratinių kilometrų teritorijoje, kurios dalis yra Merto ir Mozelio, Mezo, Mozelio ir Vogėzų departamentuose.

Šiame leidime nurodytas perimetras sudarytas iš dienovidinių ir lygiagrečių, einančių per toliau geografinėmis koordinatėmis apibūdintas viršukalnes, pradiniu dienovidiniu laikant Paryžiaus dienovidinį.

Viršukalnės Ilguma Platuma A 4,60° E 54,60° N B 3,90° E 54,60° N C 3,90° E 54,50° N D 3,70° E 54,50° N E 3,70° E 53,90° N F 4,00° E 53,90° N G 4,00° E 53,80° N H 5,00° E 53,80° N I 5,00° E 54,00° N J 5,20° E 54,00° N K 5,20° E 54,30° N L 5,10° E 54,30° N M 5,10° E 54,40° N N 5,00° E 54,40° N O 5,00° E 54,30° N P 4,70° E 54,30° N Q 4,70° E 54,20° N R 4,50° E 54,20° N S 4,50° E 54,30° N T 4,60° E 54,30° N U 4,60° E 54,40° N V 4,50° E 54,40° N W 4,50° E 54,50° N X 4,60° E 54,50° N

Neįtraukiama:

Forcelles koncesijos perimetras (20 km2)

Viršukalnės Ilguma Platuma AA 4,60° E 53,85° N AB 4,14° E 53,85° N AC 4,14° E 53,84° N AD 4,12° E 53,84° N AE 4,12° E 53,81° N AF 4,20° E 53,81° N

Prašymų pateikimas

Pirminio prašymo ir konkurencinių prašymų pateikėjai turi tenkinti leidimui išduoti reikalingas sąlygas, nustatytas 2006 m. birželio 2 d. Nutarimo Nr. 2006-648 dėl kalnakasybos leidimų ir požeminio saugojimo leidimų 4, 5 ir 6 straipsniuose (2006 m. birželio 3 d.Prancūzijos Respublikos oficialusis leidinys).

Suinteresuotos įmonės gali per 90 dienų nuo šio pranešimo paskelbimo dienos pateikti konkurencinį prašymą, remdamosi taisyklėmis, aprašytomis „Pranešime apie kalnakasybos leidimų išdavimą Prancūzijoje“, skelbtame 1994 m. gruodžio 30 d. Europos Sąjungos oficialiojo leidinio C 374 11 puslapyje, ir nustatytomis Nutarimu Nr. 2006-648 dėl kalnakasybos ir požeminio saugojimo leidimų. Konkurenciniai prašymai siunčiami už kalnakasybą atsakingam ministrui toliau nurodytu adresu. Sprendimus dėl pirminių ir konkurencinių prašymų Prancūzijos valdžios institucijos priims per dvejus metus nuo pirminio prašymo gavimo datos, t. y. ne vėliau kaip iki 2009 m. sausio 17 d.

Veiklai vykdyti ir sustabdyti taikomos sąlygos ir reikalavimai

Pareiškėjų prašoma remtis Kalnakasybos kodekso 79 straipsniu ir 79 straipsnio 1 dalimi ir 2006 m. birželio 2 d. Nutarimu Nr. 2006-649 dėl kalnakasybos, požeminio saugojimo darbų ir kasyklų bei požeminio saugojimo tvarkos (2006 m. birželio 3 d.Prancūzijos Respublikos oficialusis leidinys).

Papildomos informacijos galima gauti Ekologijos, tvarios plėtros ir planavimo ministerijoje (Energetikos ir žaliavų generalinis direktoratas, Energetikos ir mineralinių išteklių direktoratas, Kalnakasybos teisės aktų biuras), 61, boulevard Vincent-Auriol, Télédoc 133, F-75703 Paris Cedex 13 [telefonas (33) 144 97 23 02, faksas (33) 144 97 05 70].

Pirmiau minėtas įstatymų ir kitų teisės aktų nuostatas galima rasti tinklalapyje:

Légifrance http://www.legifrance.gouv.fr